Държавен вестник, бр. 23, 2018 г., стр. 51

БРОЙ  23	
Д Ъ Р Ж А В Е Н  В Е С Т Н И К 	
СТР.  51  
пренатоварване, неблагоприятен микроклимат, сменен и нощен труд (денонощен наряд), полеви занятия, походи, уредна 
гимнастика, продължителна маршировка, контакт с токсични невро- или вазотропни вещества, йонизиращи лъчения, 
продължително ходене и стоене прав, интензивни социални контакти.
По буква „в“ – графи 1 и 2 са негодни. По графи 3 – 5 – годни при липса на остатъчни явления една година или повече след 
мозъчносъдовия инцидент.
Болести на артериите, артериолите и капилярите (I70-I79)
Тук се включват атеросклероза, аортна и други уточнени аневризми, артериална емболия и тромбоза, и др. болести на 
периферните съдове – артериолите и капилярите.  
Към буква „а“ се отнасят ендартериит и ендартериоза, аневризми на магистралните артерии и др., с тежки смущения в 
хемодинамиката на крайниците, както и състояния след алопластично заместване на дефект от артериалните кръвоносни 
съдове.
Решенията са дадени в табличната част.
Към буква „б“ се отнасят съдовите малформации и други болести на артериите, артериолите и капилярите, подлежащи 
на пълна оперативна корекция. След  проведено лечение с добър резултат освидетелстваните са годни по всички графи. 
Решенията са дадени в табличната част.
I73.0   Синдром на Рейно (ангиотрофоневроза) 
Освидетелствани с леки форми на синдрома на Рейно са годни по всички графи, а тези с тежки форми  по графи 1, 2  са 
негодни, а по останалите графи подлежат на лечение. След проведено лечение с добър резултат са годни  по всички графи.
Болести на вените, лимфните съдове и лимфните възли (I80-I89)
I83 Варикозни вени на долните крайници.
Решенията са дадени в табличната част.
I84 Хемороиди 
 В развитието на хемороидалната болест са приети четири степени:
І степен – анамнестично без оплаквания, при ректално туширане се палпират вътрешни невъзпалени хемороиди, виждащи 
се с фиброколоноскоп и кървят слабо след дефекация,
ІІ степен – хемороидите са по-големи, кървенето е по-интензивно, проявяват се пролапси със спонтанно репониране,
ІІІ степен – хемороидите пролабират и не се репонират спонтанно, а мануално,
ІV степен – не е възможна и мануална репозиция на големи пролабирали хемороиди.
Степента на развитие на хемороидалната болест се определя от хирург, след проведена фиброколоноскопия.
Освидетелствани с установена хемороидална болест І-ва степен са годни по всички графи.
Тези с установена ІІ, ІІІ и ІV степен на хемороидалната болест са негодни по графи 1, 2, а по останалите графи подлежат 
на лечение.
След проведено лечение с добър резултат са годни  по всички графи.
I86.1 Варикоцеле 
Решенията са дадени в табличната част.
Други и неуточнени болести на органите на кръвообръщението (I95-I99)
I95 Хипотония
Решенията са дадени в табличната част.
I97-I99 Други и неуточнeни болести на органите на кръвообращението
Решенията са дадени в табличната част.
Клас Х. Болести на дихателната система (J00-J99)
Остри инфекции на дихателните пътища (J00 – J06) 
Решенията са дадени в табличната част.
Грип и пневмония (J10-J18). Други остри респираторни инфекции на долните дихателни пътища (J20-J22) 
Решенията са дадени в табличната част.
Други болести на горните дихателни пътища (J30 – J39)
J30 Алергичен ринит
Като обективни критерии за доказване на алергичния ринит се използват всички съвременни методи за тестуване, клинично 
уточняване и диагностициране. По показания се назначава  Rо-графия на околоносните кухини, ринометрия.
Към буква „а“ от табличната част се отнасят:
- случаите, когато съществуват анамнестични данни за чести обостряния (провеждали или не лечение); 
- при отсъствие на анамнестични данни, но наличие на затруднено носово дишане, положителни КАП проби и 
патология в околоносните кухини.
Всички освидетелствани по гр. 1 и 2 са негодни; по гр. 3 – 5 решението по годността по чл. 7. 
При настъпила трайна ремисия след проведено лечението за срок от 3 до 6 месеца освидетелстваните са годни, като 
се освобождават от походи, полеви занятия, работа в запрашена обстановка, работа при студ и влага и работа с ГСМ и 
химикали. 
 При необходимост от продължително лечение по схема се осигурява извеждане от вредната среда за срока на лечението 
или в дните за провеждане на същото.
Към буква „б“ от табличната част се отнасят:
- случаите, при които е  провеждано  лечение (специфична и неспецифична терапия) и е настъпила трайна 
ремисия.
- отсъствие на клинична изява, но  наличие на анамнестични данни и/или установени положителни КАП проби 
в хода на други изследвания.
Решенията са дадени в табличната част.
J32 Хроничен синузит